Държавен вестник, бр. 20, 2026 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  20
МИНИСТЕРСТВО
 НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № РД-02-20-1
от 5 февруари 2026 г.
за Единната информационна система на 
етажната собственост
Г л а в а  п ъ р в а
Раздел I
Общи положения
Чл. 1. С наредбата се уреждат:
1. редът и начинът на създаване, поддържа­
не, използване и развитие на единната инфор­
мационна система на етажната собственост, 
съдържаща два публични регистъра по чл. 47а, 
ал. 1 от Закона за управление на етажната 
собственост (ЗУЕС);
2. редът за събирането, обработването, 
съхраняването и поддържането на регистрите 
и компетентните административни органи, 
които имат право да вписват, актуализират 
и заличават съответните данни в единната 
информационна система по чл. 47а, ал. 1 от 
Закона за управление на етажната собственост;
3. редът за определяне на идентификацио­
нен код на етажната собственост от общинската 
администрация по чл. 47е, ал. 4 от ЗУЕС;
4. редът и условията по сключване на 
договор за застраховка „Професионална 
отговорност“ на професионалните управите­
ли-търговци, вписани в регистъра по чл. 47а, 
ал. 1, т. 1 от Закона за управление на етажната 
собственост.
Чл. 2. (1) Към Министерството на регионал­
ното развитие и благоустройството се създава, 
поддържа и развива Единната информационна 
система на етажната собственост (ЕИСЕС).
(2) За създаване и поддържане в актуално 
състояние на данните в електронните парти­
ди и документите по електронните досиета 
на професионалните управители в единната 
информационна система отговаря министърът 
на регионалното развитие и благоустройството 
или определено от него лице. Актуализацията 
на данните за Регистъра на професионал­
ните управители на етажна собственост се 
извършва от длъжностни лица, определени с 
акт на министъра на регионалното развитие 
и благоустройството.
(3) Вписването, актуализирането и залича­
ването на данните за обстоятелствата, които 
подлежат на вписване в електронните партиди 
и документите по електронните досиета в Ре­
гистъра на етажната собственост, се извършва 
от съответната общинска администрация. 
Актуализацията на данните за Регистъра на 
етажната собственост се извършва от длъж­
ностни лица, определени със заповед от кмета 
на общината.
(4) Министърът на регионалното развитие 
и благоустройството или определено от него 
длъжностно лице предоставя оторизиран дос­
тъп на определените със заповедта по ал. 3 
длъжностни лица от общинските администра­
ции да въвеждат, актуализират и заличават 
данни в Регистъра на етажната собственост 
за изпълнение на техните правомощия за 
откриване на електронни партиди, въвеждане 
на данни в електронните партиди, тяхното 
актуализиране и за създаване и поддържане на 
електронните досиета на регистрираните сдру­
жения на собствениците и на управителните 
съвети (управителите) на сгради или отделни 
входове в режим на етажна собственост на 
територията на Република България.
(5) При промяна на данните, длъжността 
или възложените задължения на длъжностното 
лице по ал. 4, в случай че промяната налага 
промяна в обхвата на достъпа, ръководителят 
на съответната администрация писмено уве­
домява министъра на регионалното развитие 
и благоустройството.
(6) При необходимост от прекратяване 
правото на достъп на длъжностно лице ръ­
ководителят на съответната администрация 
незабавно писмено уведомява министъра на 
регионалното развитие и благоустройството, 
като посочва датата, от която достъпът да 
бъде прекратен. Достъпът на длъжностното 
лице по ал. 4 се прекратява задължително при 
прекратяване на трудовото или служебното 
правоотношение или промяна на длъжността 
и служебните задължения, които не изискват 
осъществяване на достъп до регистъра.
(7) Достъпът се осъществява отдалечено по 
електронен път с ползване на квалифициран 
електронен подпис, издаден в съответствие 
с изискванията на Закона за електронния 
документ и електронните удостоверителни 
услуги, чрез потребителски или програмен 
интерфейс. Достъпът чрез програмен интер­
фейс може да се осъществи с други мерки 
и средства за защита съгласно Наредбата за 
общите изисквания към информационните 
системи, регистрите и електронните админист­
ративни услуги (НОИИСРЕАУ) и Наредбата 
за минималните изисквания за мрежова и 
информационна сигурност (НМИМИС).
(8) Министърът на регионалното развитие 
и благоустройството чрез определени от него 
длъжностни лица организира режима за дос­
тъп, като създава и поддържа потребителски 
профили, включващи потребителско име, 
данни за потребителя и квалифицираното 
удостоверение за електронен подпис.
(9) Министърът на регионалното развитие 
и благоустройството или определено от него 
длъжностно лице писмено уведомява кмета 
на общината за предоставения или прекра­
тения достъп.
МИНИСТЕРСТВА 
И ДРУГИ ВЕДОМСТВА